சேரமான் பெருஞ்சோற்று உதியஞ்சேரலாதன்
[[படிமம்:Chera emblem.jpg|thumbnail|வலது|சேர நாணயங்களில காணப்படும் சேரமன்னர் முத்திரை, வாங்குவில் எனப்படும் எய்யும் வில்]]
 {{சேரர்கள் வரலாறு}}
 '''சேரமான் பெருஞ்சோற்று உதியஞ்சேரலாதன்''' [[சேரர் குடிப்பெயர்கள்|சங்க காலச் சேர மன்னன்]].  இவன் [[குட்டநாடு|குட்டநாட்டை]]ஆண்டவன். இவன் திருவஞ்சைக்களம் என்னும் கொடுங்கோளூரைத் தலைநகராகக் கொண்டு ஆண்டுவந்தான் என்பது ஒரு ஊகம். &lt;ref&gt;இது குட்டநாட்டின் இருப்பிடத்தைக் கருதியது. திருவஞ்சைக்களம் என்னும் கொடுங்கோளூர் [[சேரமான் பெருமாள் நாயனார்]] காலத்து ஊர். அதன் சங்ககாலப் பெயர் [[வஞ்சி]] என்பர்.&lt;/ref&gt;  இவனுடைய மனைவியின் பெயர் நல்லினி என்றும் அவள் வெளியன் வேண்மாண் மகள் எனவும் அறிய முடிகிறது. உதியஞ்சேரலின் மக்கள் [[இமயவரம்பன் நெடுஞ்சேரலாதன்|இமயவரம்பன் நெடுஞ்சேரலாதனும்]] [[பல்யானைச் செல்கெழு குட்டுவன்|பல்யானைச் செல்கெழு குட்டுவனும்]] ஆவர்.&lt;ref&gt;சு. இரத்தினசாமி, ''சங்க கால அரசரக்ள் (கால வரைசைப்படி)'', மணிவாசகர் பதிப்பகம், 8/7 சிங்கர் தெரு, பாரிமுனை, சென்னை 600 108, பதிப்பாண்டு 1995.&lt;/ref&gt; [[சங்ககாலம்|சங்ககாலப்]] புலவர் [[மாமூலனார்|மாமூலர்]] [[அகநானூறு|அகநானூற்றில்]] (அகம் 65), நடுகண் அகற்றிய உதியசேரல் என்று கூறுவதால், இவன் நாட்டை விரிவுபடுத்தினான் எனக் கருதுகின்றனர். இவன் முதியோர்களைப் பேணினான் என்பதற்கு அகநானூற்றில் (அகம் 233) உள்ள &quot;துறக்கம் எய்திய தொய்யா நல்லிசை முதியர்ப் பேணிய உதியஞ்சேரல்&quot; என்னும் வரிகள் வலுவூட்டுகின்றன.
 
 ஐவரும், நூற்றுவரும் போரிட்டுக்கொண்டபோது இவன் இருபாலாருக்கும் பெருஞ்சோறு வழங்கியதாகப் புலவர் [[முரஞ்சியூர் முடிநாகராயர்]] குறிப்பிடுகிறார்.&lt;ref&gt;
 &lt;poem&gt;அலங்கு உளைப் புரவி ஐவரொடு சினைஇ
 நிலம் தலைக் கொண்ட பொலம்பூந் தும்பை
 ஈர் ஐம்பதின்மரும் பொருது களத்து ஒழியப்
 பெருஞ்சோற்று மிகுபதம் வரையாது கொடுத்தோய் - புறநானூறு 2&lt;/poem&gt;&lt;/ref&gt;
 
 இந்தப்  போரைப் பாரதப் போர் என்று சிலர் பொருத்த முயன்று வருகின்றனர்.
 
 [[பொதியம்|பொதிய மலையும்]], [[இமய மலை]]யும் போல இவன் நிலைபெற்று வாழவேண்டும் என வாழ்த்துகிறார். இவனிடம் நிலத்தினும் மேலான பொறையும், விசும்பினும் மேலான சூழ்ச்சித் திறனும், காற்றினும் மேலான வலிமையும், தீயைக் காட்டிலும் மேலான அழிக்கும் ஆற்றலும், நீரைக் காட்டிலும் மேலான கொடைத்தன்மையும் இருந்தன எனவும் குறிப்பிடுகிறார். ஓரைவர் ஈரைம்பதின்மர் போரில் பெருஞ்சோறு அளித்த சேரன் பொறையன் மலையன் என்று இவனைச் [[சிலப்பதிகாரம்]] குறிப்பிடுகிறது.&lt;ref&gt;சிலப்பதிகாரம் வாழ்த்துக் காதை&lt;/ref&gt;
 
 ==அடையாளம்==
 இவரை அடையாளப் படுத்துவதில் வரலாற்றறிஞர்களிடம் மூன்று வேறுபட்ட கருத்துகள் உண்டு. அவை&lt;ref name=&quot;tamil&quot;&gt;{{cite book | title=சங்ககால அரசர் வரலாறு | year=2001 | url=https://archive.org/details/dli.jZY9lup2kZl6TuXGlZQdjZU3k0py.TVA_BOK_0006573 | publisher=தமிழ்ப் பல்கலைக்கழகம் | location=தஞ்சை-613005}}&lt;/ref&gt;&lt;ref name=&quot;Kapoor2002&quot;&gt;{{cite book|author=Subodh Kapoor|title=The Indian Encyclopaedia|url=http://books.google.com/books?id=72BjBPBRb6MC&amp;pg=PA1449|accessdate=5 October 2012|date=1 July 2002|publisher=Cosmo Publications|isbn=978-81-7755-257-7|pages=1449}}&lt;/ref&gt;
 
 # சிலர் இவன் ஐவர் மற்றும் நூற்றுவருக்கு சோறு கொடுத்த செயலை மகாபாரதத்தோடு தொடர்புபடுத்தி அந்த ஐவரும் நூற்றுவரும் பாண்டவ (5) கௌரவர்களே (100) எனக்கூறி பாரதத் தொல்கதைக்கு சான்றாக்க முயல்வர்.&lt;ref name=&quot;tamil&quot; /&gt;&lt;ref name=&quot;Kapoor2002&quot; /&gt;
 # வேறு சிலர் ஐவர் மற்றும் நூற்றுவருக்கு சோறு கொடுத்த செயலை சாதவாகனரோடு தொடர்ப்புபடுத்தி கூறுவர்.&lt;ref name=&quot;tamil&quot; /&gt;&lt;ref name=&quot;Kapoor2002&quot; /&gt;
 # வேறு சிலர் ஐவர் மற்றும் நூற்றுவருக்கு சோறு கொடுத்த பெருஞ்சோற்று உதியஞ்சேரலாதனும், பதிற்றுப்பத்தில் குறிப்பிடப்படும் உதியஞ்சேரலாதனும் வேறு எனக்கூறுவர்.&lt;ref name=&quot;tamil&quot; /&gt;&lt;ref name=&quot;Kapoor2002&quot; /&gt;
 
 ==அடிக்குறிப்பு==
 {{Reflist}}
 
 ==வெளிப்பார்வை==
 [http://vaiyan.blogspot.com/2018/06/history-in-purananuru-2.html உதியஞ்சேரலாதனை முரஞ்சியூர் முடிநாகராயர் பாராட்டியது]
 
 [[பகுப்பு:சங்ககாலச் சேரர்]]
 [[பகுப்பு:இந்திய அரசர்கள்]]